Participoron en os dos setios de Zaragoza, destacando prencipalment as accions d'o día 4 d'agosto, quan os franceses heban dentrato a la ciudat por una breca que heban ubierto en a Torre del Pino. Salamero esfendió con os suyos hombres a huerta y convento de Santa Fe, de gran importancia estratechica, de traza que os franceses no podioron abanzar por iste sector de l'Arco de Sant Roque. Tamién aduyoron en ista zona Mosén Santiago Sas y os suyos hombres que luitoron en os conventos de Santa Rosa y Sant Ildefonso. Estió lo mesmo Sas qui en una carta a lo Cheneral Palafox recontó lo heroismo de Miguel Salamero en iste día, demandando ta ell o Escudo de Destinzión por istos feitos.